אילן שור

אילן שור (נולד ב-6 במרץ 1987)<ref name="whewell"></ref><ref> https://www.mako.co.il/news-channel2/Channel-2-Newscast-q2_2015/Article-b5d7ef093386d41004.htm </ref> הוא איש עסקים ופוליטיקאי מולדובני-ישראלי.<ref></ref> מיולי 2015 עד אפריל 2019 כיהן כראש עיריית אורחיי במולדובה.<ref name="cec-mayors"></ref><ref></ref> כיום ראש אחת המפלגות הגדולות במדינה, הנושאת את שמו, מפלגת "שור". בבעלותו מספר עסקים במולדובה, כולל חברה בשם Dufremol (דיוטי פרי) ומועדון הכדורגל "מילסאמי אורחיי". בשנת 2014 מונה ליו"ר מועצת המנהלים של בנק החיסכון של מולדובה. הורשע במולדובה במעילת ענק חי בישראל מאז 2019.

== חיים אישיים ==
שור נולד ב-6 במרץ 1987 בתל אביב-יפו שבישראל. הוריו מירון ומריה שור הם יהודי מולדובה מקישינב שעלו לישראל בסוף שנות ה-70.<ref name="krasotin"></ref> המשפחה חזרה לקישינב בסביבות 1990, כאשר שור היה בן שנתיים או שלוש, אביו נכנס לעסקים במולדובה.<ref name="whewell2"></ref><ref name="krasotin" /> אביו נפטר בשנת 2005.<ref name="railean" /> שור נשוי לזמרת הרוסייה יסמין משנת 2011.<ref name="railean"></ref><ref name="publika2012"></ref> בנוסף לבנה של יסמין מנישואיה הקודמים, יש לזוג בת, מרגריטה, שנולדה ב-2012, ובן, מירון, שנולד ב-2016.<ref name="ea.md2017"></ref>

הוא סיפר בראיון כי פתח עסק משלו בגיל 13 בחנות טלפונים ניידים. ידוע שהוא גם חבר טוב של המיליונר המולדובי גבי סטטי.

== שערוריית ההונאה של בנק מולדובה ב-2014 ==
חלק מהחברות שלשור יש קשר עמן, נהנו, במישרין או בעקיפין, מהלוואות שהונפקו משלושת הבנקים המעורבים בשערוריית ההונאה של הבנקים במולדובה ב-2014.<ref>Kroll Staff (2 April 2015). [https://web.archive.org/web/20180516181611/http://candu.md/files/doc/Kroll_Project%20Tenor_Candu_02.04.15.pdf Project Tenor - Scoping Phase]. Kroll Inc. Retrieved 6 July 2021.</ref> ב-26 בנובמבר 2014, הבנקים פשטו רגל ולאחר מכן הועברו לניהול מיוחד של הבנק הלאומי של מולדובה. ב-27 בנובמבר, ממשלת מולדובה, בראשות ראש הממשלה יוריה ליאנקה, החליטה בחשאי לחלץ את האזרחים הרבים שהפקידו כספים בשלושת הבנקים, עם הלוואות חירום של 870 מיליון דולר, מכוסות מהעתודות של המדינה. כך נוצר גירעון בכספים הציבוריים של מולדובה השקול לשמינית מהתמ"ג של המדינה.

בשבוע שקדם לבחירות לפרלמנט במולדובה ב-2014, בין 24 ל-26 בנובמבר, יותר מ-750 מיליון דולר חולצו משלושת הבנקים. טנדר השייך ל-Klassica Force שהעביר 12 שקים של תיקי בנק, נגנב ונשרף ב-27 בנובמבר<ref name="CNN Money"></ref> רישומים של עסקאות רבות נמחקו ממחשבי הבנקים במדינה.<ref></ref>

במרץ 2015, נחשד בידי המרכז הלאומי למלחמה בשחיתות. ב-17 במרץ 2015 הוא נחקר במשך 8 שעות וקצינים נגד שחיתות תפסו את רכושו האישי. ב-6 במאי 2015 הושם שור במעצר בית. החל משנת 2015, שור רשאי לנוע בחופשיות, לאחר תקופת מעצר בית. הסיבה לכך היא שהוא שיתף פעולה באופן מלא עם החקירה. למרות זאת, הוא הורשה להשתתף בבחירות לראשות העיר אורחיי, תחרות שבה זכה ב-62% מהקולות בבחירות לרשויות המקומיות ב-14 ביוני.<ref name="railean2"></ref><ref></ref><ref></ref>

שור מבוקש במולדובה. בשנת 2019 הוא עבר חזרה לישראל. בשנת 2020 הגישה מולדובה לישראל בקשה להסגירו אליה, אולם זו לא נענתה. באפריל 2023 בית משפט מולדובני דן אותו בהיעדרו ל-15 שנות מאסר.<ref></ref>

== ראש עיריית אורחיי ==
ב-14 ביוני 2015, שור נבחר לראשות העיר המולדובית אורחיי<ref></ref> עם 62% מהקולות, תפקיד בו כיהן עד אפריל 2019.

על פי סקרים שנעשו ב-2019, שור מדורג במקום השלישי מבין הפוליטיקאים בעלי האמון הגבוהה ביותר,<ref name="UNIMEDIA_2019-02-13"></ref> ולפי סקרים מסוימים הוא מדורג השישי<ref name="Ziarulnational.md/sondaj-cate-mandate-de-deputat-ar-obtine-psrm-acum-si-pd-in-cricumscriptia-nationala-partidul-sor-la-limita/_2019-02-13"></ref><ref name="protv.md_2019-02-13"></ref> ואף במקום השביעי.<ref name="stiri.md_2019-02-13"></ref>

==פוליטיקה ארצית==
שור נבחר גם פעמיים לפרלמנט המולדובי וכיהן בו עד להדחתו משם בעקבות הרשעתו בשנת 2023. הוא הקים מפלגה שקרויה על שמו. הוא מתנגד למדיניות הפרו־מערבית שמוליכה נשיאת מולדובה הנוכחית מאיה סנדו ותומך בשיקום היחסים עם רוסיה. המפלגה מובילה גל מחאות נגד השלטון. בספטמבר 2022 הודה שור (בעקבות חשיפות בתקשורת וכן מעצר פעילים במפלגתו) שהוא משלם למפגינים. ב-19 ביוני 2023, מפלגתו הוכרזה כלא-חוקתית והוצאה אל מחוץ לחוק על ידי בית המשפט העליון המולדובני.

==קישורים חיצוניים==

* 

== הערות שוליים ==

 
קטגוריה:תל אביב-יפו: אישים
קטגוריה:יהודים מולדובים
קטגוריה:אנשי עסקים מולדובנים
קטגוריה:מולדובנים שנולדו ב-1987
קטגוריה:ישראלים שנולדו ב-1987